CELEX: 32017D0449
Language: da
Date: 2017-03-07 00:00:00
Title: Rådets afgørelse (EU) 2017/449 af 7. marts 2017 om den holdning, der skal indtages på Den Europæiske Unions vegne på det 60. møde i Kommissionen for Narkotiske Midler for så vidt angår optagelsen af stoffer i bilagene til enkeltkonventionen af 1961 angående narkotiske midler, som ændret ved protokollen af 1972, og konventionen af 1971 om psykotrope stoffer

15.3.2017   
            
            
               DA
            
            
               Den Europæiske Unions Tidende
            
            
               L 69/25
            
         RÅDETS AFGØRELSE (EU) 2017/449
   af 7. marts 2017
   om den holdning, der skal indtages på Den Europæiske Unions vegne på det 60. møde i Kommissionen for Narkotiske Midler for så vidt angår optagelsen af stoffer i bilagene til enkeltkonventionen af 1961 angående narkotiske midler, som ændret ved protokollen af 1972, og konventionen af 1971 om psykotrope stoffer
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 83, stk. 1, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               De Forenede Nationers (FN's) enkeltkonvention af 1961 angående narkotiske midler, som ændret ved protokollen af 1972 (»konventionen angående narkotiske midler«), trådte i kraft den 8. august 1975.
            
         
               (2)
            
            
               I henhold til artikel 3 i konventionen angående narkotiske midler kan Kommissionen for Narkotiske Midler beslutte at tilføje stoffer til bilagene til denne konvention. Kommissionen kan kun ændre bilagene i overensstemmelse med anbefalingerne fra Verdenssundhedsorganisationen (WHO), men den kan også beslutte ikke at foretage de ændringer, der anbefales af WHO.
            
         
               (3)
            
            
               FN-konventionen af 1971 om psykotrope stoffer (»konventionen om psykotrope stoffer«) trådte i kraft den 16. august 1976.
            
         
               (4)
            
            
               I henhold til artikel 2 i konventionen om psykotrope stoffer kan Kommissionen for Narkotiske Midler beslutte at tilføje stoffer til bilagene til denne konvention eller at fjerne dem på grundlag af anbefalingerne fra WHO. Kommissionen har brede skønsbeføjelser til at tage hensyn til økonomiske, sociale, retlige, administrative og andre faktorer, men må dog ikke handle vilkårligt.
            
         
               (5)
            
            
               Ændringer af bilagene til begge konventioner har direkte virkninger for EU-rettens anvendelsesområde for så vidt angår narkotikakontrol. Rådets rammeafgørelse 2004/757/RIA (1) finder anvendelse på stoffer, der er anført i bilagene til konventionen angående narkotiske midler og konventionen om psykotrope stoffer. Rådets afgørelse 2005/387/RIA (2) finder ikke anvendelse på stoffer, der er anført i bilagene til konventionen angående narkotiske midler eller konventionen om psykotrope stoffer. Enhver ændring af disse bilag, der er knyttet til konventionerne, indarbejdes således direkte i de fælles EU-regler.
            
         
               (6)
            
            
               Kommissionen for Narkotiske Midler bør på sit 60. møde den 13.-17. marts 2017 i Wien træffe beslutning om tilføjelse af ti nye stoffer til bilagene til konventionerne.
            
         
               (7)
            
            
               Unionen er ikke part i de pågældende FN-konventioner. Den har observatørstatus i Kommissionen for Narkotiske Midler, hvor 12 medlemsstater aktuelt er medlemmer med ret til at stemme. Det er derfor nødvendigt, at medlemsstaterne fremfører Unionens holdning til optagelse af stoffer i bilagene til konventionen angående narkotiske midler, og konventionen om psykotrope stoffer.
            
         
               (8)
            
            
               Den holdning, der skal indtages på Unionens vegne på det næste møde i Kommissionen for Narkotiske Midler, vedrører udelukkende optagelsen af stoffer i bilagene til konventionerne. Andre spørgsmål end optagelsen af stoffer er ikke genstand for denne afgørelse og vil i relevant omfang blive behandlet af medlemsstaterne gennem koordinering i tilknytning til mødet i Kommissionen for Narkotiske Midler. Denne afgørelse berører ikke kompetenceafgrænsningen mellem Unionen og medlemsstaterne på andre områder i relation til konventionerne.
            
         
               (9)
            
            
               WHO anbefalede den 2. december 2016 FN's generalsekretær at tilføje to nye stoffer til bilag I til konventionen angående narkotiske midler, og otte nye stoffer til bilag II i konventionen om psykotrope stoffer.
            
         
               (10)
            
            
               U-47700 (3,4-dichlor-N-(2-dimethylamino-cyclohexyl)-N-methyl-benzamid) er ifølge vurderingen fra WHO's Ekspertudvalg vedrørende Medicinafhængighed (ekspertudvalget) en forbindelse, der kan føre til samme slags misbrug og har samme slags negative virkninger som kontrollerede opioider såsom morfin og AH-7921, der er opført i bilag I til konventionen angående narkotiske midler. Stoffet har ingen terapeutisk anvendelse, og dets brug har medført dødsfald. Der er tilstrækkelig dokumentation for, at stoffet misbruges eller sandsynligvis vil blive misbrugt og kan udvikle sig til et folkesundhedsmæssigt og socialt problem, til at berettige, at stoffet underkastes international kontrol. WHO anbefaler derfor, at U-47700 opføres i bilag I til konventionen angående narkotiske midler.
            
         
               (11)
            
            
               Det Europæiske Overvågningscenter for Narkotika og Narkotikamisbrug overvåger U-47700 som et nyt psykoaktivt stof i medfør af afgørelse 2005/387/RIA. U-47700 er fundet i 14 medlemsstater. Det er blevet solgt åbent på markedet. Det har været forbundet med alvorlige negative hændelser, herunder dødsfald, og har været genstand for en offentlig sundhedsrelateret advarsel, der blev sendt til EU's system til hurtig varsling.
            
         
               (12)
            
            
               Medlemsstaterne bør derfor indtage den holdning, at U-47700 tilføjes til bilag I til konventionen angående narkotiske midler.
            
         
               (13)
            
            
               Butyrfentanyl (N-phenyl-N-[1-(2-phenylethyl)-4-piperidinyl]butanamid) er ifølge vurderingen fra ekspertudvalget en forbindelse, der kan føre til samme slags misbrug og har samme slags negative virkninger som kontrollerede opioider såsom morfin og fentanyl, der er opført i bilag I til konventionen angående narkotiske midler. Det kan også omdannes til fentanyl. Stoffet har ingen dokumenteret terapeutisk anvendelse, og dets brug har medført dødsfald. Der er tilstrækkelig dokumentation for, at stoffet misbruges eller sandsynligvis vil blive misbrugt og kan udgøre et folkesundhedsmæssigt og socialt problem, til at berettige, at stoffet underkastes international kontrol. WHO anbefaler derfor, at butyrfentanyl opføres i bilag I til konventionen angående narkotiske midler.
            
         
               (14)
            
            
               Det Europæiske Overvågningscenter for Narkotika og Narkotikamisbrug overvåger butyrfentanyl som et nyt psykoaktivt stof i medfør af afgørelse 2005/387/RIA. Butyrfentanyl er fundet i 6 medlemsstater. Det er blevet solgt åbent på markedet. Det har været forbundet med alvorlige negative hændelser, herunder er det påvist ved mindst ét dødsfald, og har været genstand for en offentlig sundhedsrelateret advarsel, der blev sendt til EU's system til hurtig varsling.
            
         
               (15)
            
            
               Medlemsstaterne bør derfor indtage den holdning, at butyrfentanyl tilføjes til bilag I til konventionen angående narkotiske midler.
            
         
               (16)
            
            
               Der er ifølge ekspertudvalget en væsentlig risiko for folkesundheden og samfundet forbundet med misbrug af 4-Methylethcathinon eller 4-MEC (2-(ethylamino)-1-(4-methylphenyl) propan-1-on). 4-MEC har ingen dokumenteret terapeutisk anvendelse. Ekspertudvalget anerkender, at 4-MEC har samme slags misbrugspotentiale og samme slags negative virkninger som stoffer i bilag II til konventionen om psykotrope stoffer. Ekspertudvalget mener, at der er tilstrækkelig dokumentation for, at 4-MEC misbruges eller sandsynligvis vil blive misbrugt og dermed kan udgøre et folkesundhedsmæssigt og socialt problem, til at berettige, at stoffet underkastes international kontrol. WHO anbefaler derfor, at 4-MEC opføres i bilag II til konventionen om psykotrope stoffer.
            
         
               (17)
            
            
               Det Europæiske Overvågningscenter for Narkotika og Narkotikamisbrug overvåger 4-MEC som et nyt psykoaktivt stof i medfør af afgørelse 2005/387/RIA. 4-MEC er fundet i 19 medlemsstater. Det er blevet solgt åbent på markedet. Det har været forbundet med et lille antal alvorlige negative hændelser, herunder dødsfald.
            
         
               (18)
            
            
               Medlemsstaterne bør derfor indtage den holdning, at 4-MEC tilføjes til bilag II til konventionen om psykotrope stoffer.
            
         
               (19)
            
            
               Der er ifølge ekspertudvalget en væsentlig risiko for folkesundheden og samfundet forbundet med misbrug af ethylon (1-(2H-1,3-benzodioxol-5-yl)-2-(ethylamino)propan-1-on). Ethylon har ingen dokumenteret terapeutisk anvendelse. Ekspertudvalget anerkender, at ethylon (1-(2H-1,3-benzodioxol-5-yl)-2-(ethylamino)propan-1-on) har samme slags misbrugspotentiale og samme slags negative virkninger som stoffer i bilag II til konventionen om psykotrope stoffer. Ekspertudvalget mener, at der er tilstrækkelig dokumentation for, at ethylon misbruges eller sandsynligvis vil blive misbrugt og dermed kan udgøre et folkesundhedsmæssigt og socialt problem, til at berettige, at stoffet underkastes international kontrol. WHO anbefaler derfor, at ethylon opføres i bilag II til konventionen om psykotrope stoffer.
            
         
               (20)
            
            
               Det Europæiske Overvågningscenter for Narkotika og Narkotikamisbrug overvåger ethylon som et nyt psykoaktivt stof i medfør af afgørelse 2005/387/RIA. Ethylon er fundet i 19 medlemsstater. Det er blevet solgt åbent på markedet. Det har været forbundet med et lille antal alvorlige negative hændelser, herunder dødsfald.
            
         
               (21)
            
            
               Medlemsstaterne bør derfor indtage den holdning, at ethylon tilføjes til bilag II til konventionen om psykotrope stoffer.
            
         
               (22)
            
            
               Der er ifølge ekspertudvalget en væsentlig risiko for folkesundheden og samfundet forbundet med misbrug af pentedron eller α-Methylaminovalerophenon (2-(methylamino)-1-phenylpentan-1-on). Pentedron har ingen dokumenteret terapeutisk anvendelse. Ekspertudvalget anerkender, at pentedron kan føre til samme slags misbrug og samme slags negative virkninger som stoffer i bilag II til FN's konvention af 1971 om psykotrope stoffer. Ekspertudvalget mener, at der er tilstrækkelig dokumentation for, at pentedron misbruges eller sandsynligvis vil blive misbrugt og dermed kan udgøre et folkesundhedsmæssigt og socialt problem, til at berettige, at stoffet underkastes international kontrol. WHO anbefaler derfor, at pentedron opføres i bilag II til konventionen om psykotrope stoffer.
            
         
               (23)
            
            
               Det Europæiske Overvågningscenter for Narkotika og Narkotikamisbrug overvåger pentedron som et nyt psykoaktivt stof i medfør af afgørelse 2005/387/RIA. Pentedron er fundet i 18 medlemsstater. Det er blevet solgt åbent på markedet. Det har været forbundet med et lille antal alvorlige negative hændelser, herunder dødsfald.
            
         
               (24)
            
            
               Medlemsstaterne bør derfor indtage den holdning, at pentedron tilføjes til bilag II til konventionen om psykotrope stoffer.
            
         
               (25)
            
            
               Der er ifølge ekspertudvalget en væsentlig risiko for folkesundheden og samfundet forbundet med misbrug af ethylphenidat eller EPH (ethyl phenyl(piperidin-2-yl)acetat). Ethylphenidat har ingen dokumenteret terapeutisk anvendelse. Ekspertudvalget anerkender, at ethylphenidat har samme slags misbrugspotentiale og samme slags negative virkninger som stoffer i bilag II til konventionen om psykotrope stoffer. Ekspertudvalget mener, at der er tilstrækkelig dokumentation for, at ethylphenidat misbruges eller sandsynligvis vil blive misbrugt og dermed kan udgøre et folkesundhedsmæssigt og socialt problem, til at berettige, at stoffet underkastes international kontrol. WHO anbefaler derfor, at ethylphenidat opføres i bilag II til konventionen om psykotrope stoffer.
            
         
               (26)
            
            
               Det Europæiske Overvågningscenter for Narkotika og Narkotikamisbrug overvåger ethylphenidat som et nyt psykoaktivt stof i medfør af afgørelse 2005/387/RIA. Ethylphenidat er fundet i 13 medlemsstater. Det er blevet solgt åbent på markedet. Det har været forbundet med alvorlige negative hændelser, herunder infektioner i blødt væv og dødsfald. Infektioner i blødt væv i forbindelse med injektion har været genstand for en offentlig sundhedsrelateret advarsel, der blev sendt til EU's system til hurtig varsling.
            
         
               (27)
            
            
               Medlemsstaterne bør derfor indtage den holdning, at ethylphenidat tilføjes til bilag II til konventionen om psykotrope stoffer.
            
         
               (28)
            
            
               Der er ifølge ekspertudvalget en væsentlig risiko for folkesundheden og samfundet forbundet med misbrug af MPA eller methiopropamin (N-methyl-1-(thiophen-2-yl)propan-2-amin). MPA har ingen dokumenteret terapeutisk anvendelse. Ekspertudvalget anerkender, at MPA har samme slags misbrugspotentiale og samme slags negative virkninger som stoffer i bilag II til konventionen om psykotrope stoffer. Ekspertudvalget mener, at der er tilstrækkelig dokumentation for, at MPA misbruges eller sandsynligvis vil blive misbrugt og dermed kan udgøre et folkesundhedsmæssigt og socialt problem, til at berettige, at stoffet underkastes international kontrol. WHO anbefaler derfor, at methiopropamin opføres i bilag II til konventionen om psykotrope stoffer.
            
         
               (29)
            
            
               Det Europæiske Overvågningscenter for Narkotika og Narkotikamisbrug overvåger MPA som et nyt psykoaktivt stof i medfør af afgørelse 2005/387/RIA. MPA er fundet i 17 medlemsstater. Det er blevet solgt åbent på markedet. Det har været forbundet med alvorlige negative hændelser, herunder dødsfald.
            
         
               (30)
            
            
               Medlemsstaterne bør derfor indtage den holdning, at methiopropamin tilføjes til bilag II til konventionen om psykotrope stoffer.
            
         
               (31)
            
            
               Der er ifølge ekspertudvalget en væsentlig risiko for folkesundheden og samfundet forbundet med misbrug af MDMB-CHMICA (methyl N-{[1-(cyclohexylmethyl)-1H-indol-3-yl]carbonyl}-3-methyl-L-valinat). MDBD-CHMICA har ingen dokumenteret terapeutisk anvendelse. Ekspertudvalget anerkender, at MDMB-CHMICA kan føre til samme slags misbrug og samme slags negative virkninger som stoffer i bilag II til konventionen om psykotrope stoffer. Ekspertudvalget mener, at der er tilstrækkelig dokumentation for, at MDMB-CHMICA misbruges eller sandsynligvis vil blive misbrugt og dermed kan udgøre et folkesundhedsmæssigt og socialt problem, til at berettige, at stoffet underkastes international kontrol. WHO anbefaler derfor, at MDMB-CHMICA opføres i bilag II til konvention om psykotrope stoffer.
            
         
               (32)
            
            
               Ifølge den risikovurderingsrapport, som blev udarbejdet af Det Europæiske Overvågningscenter for Narkotika og Narkotikamisbrug i henhold til bestemmelserne i artikel 6, stk. 2, 3 og 4, i afgørelse 2005/387/RIA og forelagt Kommissionen og Rådet den 28. juli 2016, er MDMB-CHMICA højpotent, og de meget forskellige mængder af forbindelsen i produkter, som er »legale rusmidler«, udgør en stor risiko for akut toksicitet. Otte medlemsstater har rapporteret i alt 28 dødsfald og 25 akutte forgiftninger forbundet med MDMB-CHMICA. Kommissionen vedtog derfor den 31. august 2016 et forslag om at underkaste MDMB-CHMICA EU-dækkende kontrolforanstaltninger.
            
         
               (33)
            
            
               Medlemsstaterne bør derfor indtage den holdning, at MDMB-CHMICA tilføjes til bilag II til konventionen om psykotrope stoffer.
            
         
               (34)
            
            
               Der er ifølge ekspertudvalget en væsentlig risiko for folkesundheden og samfundet forbundet med misbrug af 5F-APINACA eller 5F-AKB-48 (N-(adamantan-1-yl)-1-(5-fluorpentyl)-1H-indazol-3-carboxamid).Det har ingen dokumenteret terapeutisk anvendelse. Ekspertudvalget anerkender, at 5F-APINACA har samme slags misbrugspotentiale og samme slags negative virkninger som stoffer i bilag II til konventionen om psykotrope stoffer. Ekspertudvalget mener, at der er tilstrækkelig dokumentation for, at 5F-APINACA misbruges eller sandsynligvis vil blive misbrugt og dermed kan udgøre et folkesundhedsmæssigt og socialt problem, til at berettige, at stoffet underkastes international kontrol. WHO anbefaler derfor, at 5F-APINACA opføres i bilag II til konventionen om psykotrope stoffer.
            
         
               (35)
            
            
               Det Europæiske Overvågningscenter for Narkotika og Narkotikamisbrug overvåger 5F-APINACA som et nyt psykoaktivt stof i medfør af afgørelse 2005/387/RIA. 5F-APINACA er fundet i 23 medlemsstater. Det er blevet solgt åbent på markedet. Det har været forbundet med alvorlige negative hændelser, herunder dødsfald.
            
         
               (36)
            
            
               Medlemsstaterne bør derfor indtage den holdning, at 5F-APINACA tilføjes til bilag II til konventionen om psykotrope stoffer.
            
         
               (37)
            
            
               Der er ifølge ekspertudvalget en væsentlig risiko for folkesundheden og samfundet forbundet med misbrug af XLR-11 [1-(5-fluorpentyl)-1H-indol-3-yl](2,2,3,3-tetramethylcyclopropyl)methanon. XLR-11har ingen dokumenteret terapeutisk anvendelse. Ekspertudvalget anerkender, at XLR-11 har samme slags misbrugspotentiale og samme slags negative virkninger som stoffer i bilag II til konventionen om psykotrope stoffer, som f.eks. JWH-018 og AM-2201. Ekspertudvalget mener, at der er tilstrækkelig dokumentation for, at XLR-11 misbruges eller sandsynligvis vil blive misbrugt og dermed kan udgøre et folkesundhedsmæssigt og socialt problem, til at berettige, at stoffet underkastes international kontrol. WHO anbefaler derfor, at XLR-11 opføres i bilag II til konventionen om psykotrope stoffer.
            
         
               (38)
            
            
               Det Europæiske Overvågningscenter for Narkotika og Narkotikamisbrug overvåger XLR-11 som et nyt psykoaktivt stof i medfør af afgørelse 2005/387/RIA. XLR-11 er fundet i 17 medlemsstater. Det er blevet solgt åbent på markedet. Det har været forbundet med alvorlige negative hændelser, herunder er det påvist ved mindst ét dødsfald, og stoffet har været genstand for en offentlig sundhedsrelateret advarsel, der blev sendt til EU's system for hurtig varsling.
            
         
               (39)
            
            
               Medlemsstaterne bør derfor indtage den holdning, at XLR-11 tilføjes til bilag II til konvention om psykotrope stoffer.
            
         
               (40)
            
            
               Danmark er bundet af rammeafgørelse 2004/757/RIA og afgørelse 2005/387/RIA og deltager derfor i vedtagelsen og anvendelsen af nærværende afgørelse.
            
         
               (41)
            
            
               Irland er bundet af rammeafgørelse 2004/757/RIA og afgørelse 2005/387/RIA og deltager derfor i vedtagelsen og anvendelsen af nærværende afgørelse.
            
         
               (42)
            
            
               Det Forenede Kongerige er ikke bundet af rammeafgørelse 2004/757/RIA og afgørelse 2005/387/RIA og deltager derfor ikke i vedtagelsen af nærværende afgørelse, som ikke er bindende for og ikke finder anvendelse i Det Forenede Kongerige —
            
         VEDTAGET DENNE AFGØRELSE:
   Artikel 1
   Den holdning, som skal indtages på Unionens vegne af medlemsstaterne i Kommissionen for Narkotiske Midler i marts 2017 på Kommissionens 60. møde den 13.-17. marts 2017, når dette organ skal vedtage beslutninger om tilføjelse af stoffer til bilagene til de Forenede Nationers enkeltkonvention af 1961 angående narkotiske midler, som ændret ved protokollen af 1972, og til FN's konvention af 1971 om psykotrope stoffer, skal være i overensstemmelse med bilaget til denne afgørelse.
   Holdningen skal fremføres af de medlemsstater, der er medlemmer af Kommissionen for Narkotiske Midler, idet de handler i fællesskab i Unionens interesse.
   Artikel 2
   Denne afgørelse er rettet til medlemsstaterne i overensstemmelse med traktaterne.
   
      Udfærdiget i Bruxelles, den 7. marts 2017.
      
         
            På Rådets vegne
         
         L. GRECH
         
            Formand
         
      
   
   
      (1)  Rådets rammeafgørelse 2004/757/RIA af 25. oktober 2004 om fastsættelse af mindsteregler for gerningsindholdet i strafbare handlinger i forbindelse med ulovlig narkotikahandel og straffene herfor (EUT L 335 af 11.11.2004, s. 8).
   
      (2)  Rådets afgørelse 2005/387/RIA af 10. maj 2005 om udveksling af oplysninger om, risikovurdering af og kontrol med nye psykoaktive stoffer (EUT L 127 af 20.5.2005, s. 32).
   
      BILAG
      Holdning, som skal indtages på Unionens vegne af medlemsstaterne i Kommissionen for Narkotiske Midler, idet de handler i fællesskab i Unionens interesse på Kommissionens 60. møde den 13.-17. marts 2017 for så vidt angår ændringer af kontrollen med følgende stoffer:
      
                  1)
               
               
                  U-47700 skal opføres i bilag I til enkeltkonventionen af 1961 angående narkotiske midler, som ændret ved 1972-protokollen.
               
            
                  2)
               
               
                  Butyrfentanyl skal opføres i bilag I til enkeltkonventionen af 1961 angående narkotiske midler, som ændret ved 1972-protokollen.
               
            
                  3)
               
               
                  4-MEC (4-Methylethcathinon) skal opføres i bilag II til konventionen af 1971 om psykotrope stoffer.
               
            
                  4)
               
               
                  Ethylon skal opføres i bilag II til konventionen af 1971 om psykotrope stoffer.
               
            
                  5)
               
               
                  Pentedron (α-Methylaminovalerophenon) skal opføres i bilag II til konventionen af 1971 om psykotrope stoffer.
               
            
                  6)
               
               
                  Ethylphenidat (EPH) skal opføres i bilag II til konventionen af 1971 om psykotrope stoffer.
               
            
                  7)
               
               
                  MPA (methiopropamin) skal opføres i bilag II til konventionen af 1971 om psykotrope stoffer.
               
            
                  8)
               
               
                  MDMB-CHMICA skal opføres i bilag II til konventionen af 1971 om psykotrope stoffer.
               
            
                  9)
               
               
                  5F-APINACA (5F-AKB48) skal opføres i bilag II til konventionen af 1971 om psykotrope stoffer.
               
            
                  10)
               
               
                  XLR-11 skal opføres i bilag II til konventionen af 1971 om psykotrope stoffer.